
MADONAS NOVADA PAŠVALDĪBAS DOMES
LĒMUMS
Madonā

2026. gada 29. septembrī			      	     		                             Nr. 580
								              (protokols Nr. 13, 65. p.)

[bookmark: _Hlk210304312]Par nekustamā īpašuma “Namnieki”, Aronas pagasts, Madonas novads, atsavināšanu, rīkojot izsoli

Ar 16.02.2021. Madonas pašvaldības domes lēmumu Nr. 57 (protokols Nr.4, 6.p.) nolemts nodot atsavināšanai nekustamo īpašumu “Namnieki”, Aronas pagasts, Madonas novads.
[bookmark: _Hlk210304411]Nekustamais īpašums “Namnieki”, Aronas pagasts, Madonas novads (kadastra Nr. 7042 007 0080), ir Madonas novada pašvaldībai piederošs nekustamais īpašums, reģistrēts Vidzemes rajona tiesas Aronas pagasta zemesgrāmatas nodalījumā Nr. 501, kas sastāv no zemes vienības 8,1 ha platībā ar kadastra apzīmējumu 7042 007 0080.
Ir tikušas organizētas divas nekustamā īpašuma izsoles, kuras tika atzītas par nenotikušām, jo netika pieteicies neviens pretendents. Tā kā objekta novērtējuma derīguma termiņš ir beidzies, tad tika veikta jauna īpašuma novērtēšana.
2026. gada 24. augustā nekustamā īpašuma novērtēšanu ir veicis Sabiedrība ar ierobežotu atbildību “DZIETI”, reģistrācijas Nr. 42403010964 (LĪVA profesionālās kvalifikācijas sertifikāts Nr.83). Saskaņā ar nekustamā īpašuma novērtējumu nekustamā īpašuma tirgus vērtība ir  87 600,00 EUR (astoņdesmit septiņi tūkstoši seši simti eiro, 00 centi), t.sk. mežaudzes vērtība ir 66 800,00 EUR (sešdesmit seši tūkstoši astoņi simti eiro, 00 centi).
Saskaņā ar likuma Pašvaldību likuma 10. panta pirmās daļas 16. punktu “Dome ir tiesīga izlemt ikvienu pašvaldības kompetences jautājumu. Tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu”.
Saskaņā ar Publiskas personas mantas atsavināšanas likuma 3. panta otro daļu “Publiskas personas mantas atsavināšanas pamatveids ir mantas pārdošana izsolē”, 4. panta pirmo daļu “[..] Atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai,” 5. panta pirmo daļu “Atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija”.
Pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta otro daļu, 4. panta pirmo daļu un 5. panta pirmo daļu, ņemot vērā 16.09.2026. Attīstības komitejas un 22.09.2026. Finanšu komitejas atzinumus, atklāti balsojot: PAR – , PRET – , ATTURAS –, Attīstības komiteja NOLEMJ:

1. Atsavināt nekustamo īpašumu “Namnieki”, Aronas pagasts, Madonas novads, kadastra Nr. 7042 007 0080, rīkojot elektronisku izsoli ar augšupejošu soli.
2. Noteikt nekustamā īpašuma izsoles sākumcenu 87 600,00 EUR (astoņdesmit septiņi tūkstoši seši simti euro, 00 centi).
3. Apstiprināt nekustamā īpašuma elektroniskās izsoles noteikumus.
4. Uzdot Pašvaldības īpašuma iznomāšanas un atsavināšanas izsoļu komisijai organizēt nekustamā īpašuma izsoli.
5. Kontroli par lēmuma izpildi uzdod pašvaldības izpilddirektoram Uģim Fjodorovam.

Pielikumā: Izsoles noteikumi. 



Domes priekšsēdētājs							A. Lungevičs


Čačka 28080793

[bookmark: _Hlk202447562]DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

